CELEX: C2007/095/19
Language: lv
Date: 2007-04-28 00:00:00
Title: Lieta C-45/06: Tiesas (piektā palāta) spriedums 2007. gada 8. martā ( Finanzgericht des Landes Brandenburg (Vācija) lūgums sniegt prejudiciālu nolēmumu) — Campina GmbH & Co. , iepriekš TUFFI Campina emzett GmbH/Hauptzollamt Frankfurt (Oder) (Piens un piena produkti — Papildmaksājums — Niecīgs termiņa nokavējums par ikgadējās deklarācijas paziņošanu — Finansiāla sankcija — Regula (EEK) Nr. 536/93, kas grozīta ar Regulu (EK) Nr. 1001/98 — 3. panta 2. punkta otrā daļa — Regula (EK) Nr. 1392/2001 — 5. panta 3. punkts — Regula (EK, Euratom) Nr. 2988/95 — 2. panta 2. punkta otrais teikums — Vieglāka soda atpakaļejoša spēka princips)

28.4.2007   
            
            
               LV
            
            
               Eiropas Savienības Oficiālais Vēstnesis
            
            
               C 95/12
            
         Tiesas (piektā palāta) spriedums 2007. gada 8. martā (Finanzgericht des Landes Brandenburg (Vācija) lūgums sniegt prejudiciālu nolēmumu) — Campina GmbH & Co., iepriekš TUFFI Campina emzett GmbH/Hauptzollamt Frankfurt (Oder)
   
   (Lieta C-45/06) (1)
   
   (Piens un piena produkti - Papildmaksājums - Niecīgs termiņa nokavējums par ikgadējās deklarācijas paziņošanu - Finansiāla sankcija - Regula (EEK) Nr. 536/93, kas grozīta ar Regulu (EK) Nr. 1001/98 - 3. panta 2. punkta otrā daļa - Regula (EK) Nr. 1392/2001 - 5. panta 3. punkts - Regula (EK, Euratom) Nr. 2988/95 - 2. panta 2. punkta otrais teikums - Vieglāka soda atpakaļejoša spēka princips)
   (2007/C 95/19)
   Tiesvedības valoda — vācu
   Iesniedzējtiesa
   Finanzgericht des Landes Brandenburg
   Lietas dalībnieki pamata procesā
   
      Prasītāja: Campina GmbH & Co., iepriekš TUFFI Campina emzett GmbH
   
   
      Atbildētāja: Hauptzollamt Frankfurt (Oder)
   
   Priekšmets
   Lūgums sniegt prejudiciālu nolēmumu — Finanzgericht des Landes Brandenburg — Komisijas 1993. gada 9. marta Regulas (EEK) Nr. 536/93, ar kuru paredz sīki izstrādātus noteikumus papildmaksājuma piemērošanai pienam un piena produktiem (OV L 57, 12. lpp.), kas grozīta ar Regulu Nr. 1001/98 (OV L 142, 22. lpp.), 3. panta 2. punkta otrās daļas spēkā esamība — Sods par termiņa neievērošanu par individuālo ražotāju deklarāciju ikgadējo paziņošanu — Termiņa niecīgs nokavējums — Samērīguma princips
   Rezolutīvā daļa:
   Valsts tiesai ir jāievēro saudzīgāka soda piemērošanas atpakaļejoša spēka princips, uzliekot sodu par rīcību, kas neatbilst Kopienu tiesiskajā regulējumā ietvertajām tiesību normām.
   Attiecībā uz tādu noteikta termiņa niecīgu nokavējumu kā šajā lietā Komisijas 2001. gada 9. jūlija Regulas (EK) Nr. 1392/2001, ar ko nosaka sīki izstrādātus piemērošanas noteikumus Padomes Regulai (EEK) Nr. 3950/92, ar kuru ievieš papildmaksājumus pienam un piena produktiem, 5. panta 3. punktā paredzētā finansiālo sankciju sistēma ir saudzīgāka par sistēmu, kas paredzēta Komisijas 1993. gada 9. marta Regulas (EEK) Nr. 536/93, ar kuru paredz sīki izstrādātus noteikumus papildmaksājuma piemērošanai pienam un piena produktiem, kas grozīta ar Komisijas 1998. gada 13. maija Regulu (EK) Nr. 1001/98, 3. panta 2. punkta otrās daļas pirmajā ievilkumā.
   
      (1)  OV C 154, 1.7.2006.